《桃源涧》
清代·秦松龄

斜阳归曲涧，薜荔暗风吹。古墓人行少，深山叶落迟。

看云心不动，爱石坐常移。去住成今古，寒林应未知。

作者简介：（1637—1714）江南无锡人，字汉石，又字次椒，号留仙，又号对岩，晚号苍岘山人。顺治十二年进士，官检讨，以事罢官。康熙间举鸿博，官谕德，不久又罢。家有寄畅园，在惠山之麓，常读书其中。工诗，七律尤善。有《毛诗日笺》、《苍岘山人集》。